“กรุงศรี คอนซูมเมอร์”ลดดบ.-ยืดผ่อนจ่ายสูงสุด 99 เดือน ช่วยลูกค้าโควิด
"กรุงศรี คอนซูมเมอร์” ลดดบ.-ยืดผ่อนจ่ายสูงสุด 99 เดือน ช่วยลูกค้าโควิด
"กรุงศรี คอนซูมเมอร์” ลดดบ.-ยืดผ่อนจ่ายสูงสุด 99 เดือน ช่วยลูกค้าโควิด
19 ม.ค. 2564

นางสาวณญาณี เผือกขำ ประธานกรรมการ กรุงศรี คอนซูมเมอร์  ผู้ให้บริการด้านบัตรเครดิตและสินเชื่อส่วนบุคคล อันประกอบไปด้วย บัตรเครดิตกรุงศรี, บัตรกรุงศรีเฟิร์สช้อยส์, บัตรเครดิตเซ็นทรัล เดอะวัน และบัตรเครดิตเทสโก้ โลตัส วีซ่า กล่าวว่า “จากสถานการณ์แพร่ระบาดระลอกใหม่ของโควิด-19 กรุงศรี คอนซูมเมอร์ ในฐานะผู้ให้บริการด้านบัตรเครดิตและสินเชื่อส่วนบุคคล รู้สึกห่วงใยและต้องการจะช่วยลดภาระของลูกค้าที่ได้รับผลกระทบ จึงได้ปรับเพิ่มมาตรการช่วยเหลือเพื่อบรรเทาความเดือดร้อนให้กับลูกค้า โดยนอกจากการให้ความช่วยเหลือแก่ลูกค้าในวงกว้าง
โดยการลดยอดชำระขั้นต่ำต่อเดือนเหลือ 5% สำหรับบัตรเครดิต และ 3% สำหรับสินเชื่อส่วนบุคคลแล้ว สำหรับลูกค้าที่ได้รับผลกระทบทางตรง เช่น พนักงาน ลูกจ้าง หรือเจ้าของกิจการที่อยู่ในธุรกิจที่ไม่สามารถเปิดให้บริการได้ ตามประกาศของศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 รวมถึงลูกค้าที่ได้รับผลกระทบทางอ้อม บริษัทยังได้ขยายเวลาสมัครร่วมมาตรการช่วยเหลือสำหรับลูกค้าที่มีสถานะบัญชีปกติ ด้วยการปรับลดอัตราดอกเบี้ยเป็นกรณีพิเศษสำหรับบัตรเครดิต และ สินเชื่อส่วนบุคคล พร้อมขยายระยะเวลาผ่อนชำระนานสูงสุด 99 เดือน โดยลูกค้าต้องลงทะเบียนเพื่อขอรับพิจารณาความช่วยเหลือดังกล่าวผ่านแอปพลิเคชั่น UCHOOSE ซึ่งจะได้รับการพิจารณาเป็นรายกรณี ได้ตั้งแต่วันนี้ ถึง 30 มิถุนายน 2564
นอกจากนี้ บริษัทยังได้เพิ่มมาตรการช่วยเหลือสำหรับลูกค้าที่มียอดค้างชำระ ด้วยการปรับลดยอดในการผ่อนชำระรายเดือน โดยขยายเวลาในการผ่อนชำระนานสูงสุด 99 เดือนทั้งสำหรับบัตรเครดิต และสำหรับสินเชื่อส่วนบุคคลอีกด้วย โดยลูกค้าสามารถแจ้งความจำนงมายังบริษัท และจะได้รับพิจารณาเป็นรายกรณี เพื่อหาวิธีช่วยแบ่งเบาภาระทางการเงินของลูกค้าร่วมกัน ให้ทุกคนสามารถก้าวผ่านวิกฤติครั้งนี้ไปด้วยกัน
มาตรการช่วยเหลือลูกค้าที่ได้รับผลกระทบจาก COVID-19 ของกรุงศรี คอนซูมเมอร์ มีรายละเอียดดังนี้
มาตรการที่ 1 : มาตรการช่วยเหลือสำหรับลูกค้าทุกราย – ลดยอดชำระขั้นต่ำต่อเดือน
มาตรการที่ 2 : มาตรการช่วยเหลือสำหรับลูกค้าที่มีสถานะบัญชีปกติ – ปรับลดดอกเบี้ยเป็นกรณีพิเศษ และขยายเวลาผ่อนชำระนานสูงสุด 99 เดือน สำหรับลูกค้าที่มีสถานะบัญชีปกติ ในกลุ่มธุรกิจที่ได้รับผลกระทบ โดยลูกค้าต้องลงทะเบียนแจ้งความจำนง และจะได้รับการพิจารณาเป็นรายกรณี
ทั้งนี้ ลูกค้าสามารถลงทะเบียนรับพิจารณาความช่วยเหลือดังกล่าว ผ่านแอปพลิเคชั่น UCHOOSE ตั้งแต่วันนี้ – 30 มิถุนายน 2564 นี้
มาตรการที่ 3: มาตรการช่วยเหลือสำหรับลูกค้าที่มียอดค้างชำระ – ปรับลดยอดผ่อนชำระรายเดือน ด้วยการขยายระยะเวลาในการผ่อนชำระนานสูงสุด 99 เดือน (ปรับโครงสร้างหนี้) พร้อมอัตราดอกเบี้ยพิเศษสำหรับผลิตภัณฑ์บัตรเครดิต และ ผลิตภัณฑ์สินเชื่อส่วนบุคคล

โดยลูกค้าสามารถแจ้งความจำนง หรือติดต่อมายังบริษัท และจะได้รับการพิจารณาเป็นรายกรณี